Ehdotus: neuvoston asetus lopullisten polkumyynti ja tasoitustullien käyttöönotosta Norjasta peräisin olevan viljellyn merilohen tuonnissa annetun asetuksen (EY) N:o 772/1999 muuttamisesta

(komission esittämä)

PERUSTELUT

1. Neuvosto on asetuksella (EY) N:o 772/1999, sellaisena kuin se on viimeksi muutettuna asetuksella (EY) N:o ¦, ottanut käyttöön lopulliset polkumyynti- ja tasoitustullit Norjasta peräisin olevan viljellyn merilohen tuonnissa.

2. Näistä tulleista on kuitenkin myönnetty vapautuksia, kun tuotteen viejänä on yksi niistä norjalaisista yrityksistä, joiden yksilöllisen hintasitoumuksen komissio on hyväksynyt (ks. päätös 97/634/EY, sellaisena kuin se on viimeksi muutettuna päätöksellä ¦/EY). Nämä yritykset luetellaan edellä mainitun asetuksen ja päätöksen liitteissä.

3. Kaksi näistä norjalaisista yrityksistä ei kuitenkaan ole noudattanut sitoumuksensa ehtoja siltä osin kuin on kyse komissiolle neljännesvuosittain ja asetetussa määräajassa toimitettavista tiedoista, jotka koskevat asianomaisen tuotteen myyntiä Euroopan yhteisöön. Koska on voitu todeta, että kyseiset yritykset laiminlöivät tämän velvoitteen, komissio peruuttaa niiden esittämille sitoumuksille antamansa hyväksynnän.

4. Tästä syystä kyseisten kahden yrityksen osalta olisi otettava käyttöön lopulliset polkumyynti- ja tasoitustullit.

5. Kaksi muuta norjalaista yritystä on väittänyt olevansa polkumyynnin perusasetuksessa tarkoitettuja "uusia viejiä" ja tarjonnut sitoumuksia. Tutkittuaan asiaa komissio katsoo, että tarjotut sitoumukset voidaan hyväksyä.

6. Erään norjalaisen viejän yrityksessä oli tehty uudelleenjärjestelyjä, minkä seurauksena se pyysi, että siihen etuyhteydessä oleva yritys otettaisiin sen sijasta niiden yritysten luetteloon, joiden sitoumukset on hyväksytty. Kaksi muuta norjalaista viejää ilmoitti komissiolle, että niiden nimet olivat muuttuneet, mistä syystä ne pyysivät, että luetteloa yrityksistä, joiden sitoumukset on hyväksytty, muutettaisiin vastaavasti.

7. Näitä pyyntöjä on tarkasteltu ja ne katsotaan voitavan hyväksyä, koska kyse ei ole merkittävistä muutoksista, jotka edellyttäisivät polkumyynnin tai tukien uudelleenarviointia taikka vaikuttaisivat niihin huomioihin, joiden perusteella sitoumukset hyväksyttiin.

8. Edellä esitetyn perusteella on näin ollen tarpeen muuttaa asetuksen (EY) N:o 772/1999 liitteessä olevaa luetteloa yrityksistä, jotka on vapautettu polkumyynti- ja tasoitustulleista.

9. Komissio muuttaa samalla päätöksen 97/634/EY liitettä, jossa luetellaan yritykset, joiden tarjoama sitoumus on hyväksytty.

Ehdotus: neuvoston asetus lopullisten polkumyynti- ja tasoitustullien käyttöönotosta Norjasta peräisin olevan viljellyn merilohen tuonnissa annetun asetuksen (EY) N:o 772/1999 muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], sellaisena kuin se on viimeksi muutettuna asetuksella (EY) N:o 2238/2000 [2], ja erityisesti sen 8 artiklan,

[1] EYVL L 56, 6.3.1996, s. 1.

[2] EYVL L 257, 11.10.2000, s. 2.

ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 [3] ja erityisesti sen 13 artiklan,

[3] EYVL L 288, 21.10.1997, s. 1.

ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan,

sekä katsoo seuraavaa:

A. AIKAISEMPI MENETTELY

(1) Komissio ilmoitti 31 päivänä elokuuta 1996 kahdella erillisellä Euroopan yhteisöjen virallisessa lehdessä julkaistulla ilmoituksella Norjasta peräisin olevan viljellyn merilohen tuontia koskevan polkumyynnin vastaisen menettelyn [4] ja tukien vastaisen menettelyn [5] aloittamisesta.

[4] EYVL C 253, 31.8.1996, s. 18.

[5] EYVL C 253, 31.8.1996, s. 20.

(2) Näiden menettelyjen tuloksena otettiin syyskuussa 1997 käyttöön polkumyynti- ja tasoitustullit neuvoston asetuksilla (EY) N:o 1890/97 [6] ja (EY) N:o 1891/97 [7] polkumyynnin ja tukien vahingollisten vaikutusten korjaamiseksi.

[6] EYVL L 267, 30.9.1997, s. 1.

[7] EYVL L 267, 30.9.1997, s. 19.

(3) Samalla komissio hyväksyi päätöksellä 97/634/EY [8] 190 norjalaisen viejän tarjoamat sitoumukset, ja näiden yritysten yhteisöön viemän Norjasta peräisin olevan viljellyn merilohen tuonti vapautettiin kyseisistä polkumyynti- ja tasoitustulleista.

[8] EYVL L 267, 30.9.1997, s. 81. Päätös sellaisena kuin se on viimeksi muutettuna päätöksellä ¦ /EY (EYVL L [nro], [pvm], s. [sivu]).

(4) Tullien lajia tarkistettiin myöhemmin, ja asetukset (EY) N:o 1890/97 ja (EY) N:o 1891/97 korvattiin asetuksella (EY) N:o 772/1999 [9].

[9] EYVL L 101, 16.4.1999, s. 1. Asetus sellaisena kuin se on viimeksi muutettuna asetuksella (EY) N:o ¦ (EYVL L [nro], [pvm], s. [sivu]).

B. SITOUMUKSEN NOUDATTAMATTA JÄTTÄMINEN

(5) Norjalaisten yritysten on antamiensa sitoumusten mukaisesti muun muassa toimitettava komissiolle neljännesvuosittain yksityiskohtaiset tiedot asianomaisen tuotteen myynnistä yhteisöön. Näiden tietojen olisi oltava komissiolla viimeistään 30 päivän kuluttua kyseessä olevan vuosineljänneksen päättymisestä.

(6) Kaksi norjalaista yritystä, Marstein Seafood AS (sitoumus nro 1/93, Taric-lisäkoodi 8197) ja Westmarine AS (sitoumus nro 1/192, Taric-lisäkoodi 8625), ei toimittanut vuoden 2000 viimeistä neljännestä koskevia myyntitietoja asetetussa määräajassa; ne eivät myöskään selittäneet tätä laiminlyöntiä millään tavoin. Komission asiaa koskevat päätelmät esitetään tarkemmin komission päätöksessä 2001/¦¦/EY [10].

[10] EYVL L [nro], [pvm], s. [sivu].

(7) Koska sitoumuksia on rikottu, komissio on peruuttanut niille antamansa hyväksynnän. Tästä syystä kyseisten kahden yrityksen osalta olisi otettava viipymättä käyttöön lopulliset polkumyynti- ja tasoitustullit.

C. UUSI VIEJÄ JA NIMENMUUTOKSET

(8) Kaksi norjalaista yritystä, Atlantis AS ja Cape Fish AS, väittivät olevansa uusia viejiä asetuksen (EY) N:o 772/1999 2 artiklan sekä asetuksen (EY) N:o 384/96 11 artiklan 4 kohdan ja asetuksen (EY) N:o 2026/97 20 artiklan mukaisesti ja tarjosivat sitoumuksia. Asian tarkastelun jälkeen voitiin todeta, että hakijat täyttivät uutta viejää koskevat arviointiperusteet, joten komissio hyväksyi niiden tarjoamat sitoumukset. Tästä syystä myös nämä yritykset olisi vapautettava polkumyynti- ja tasoitustulleista.

(9) Yksi sitoumuksen antanut norjalainen viejä ilmoitti komissiolle, että yhtymässä, johon se kuuluu, oli tehty uudelleenjärjestelyjä ja että toinen yhtymään kuuluva yritys vastasi nyt viennistä yhteisöön. Yritys pyysi sen vuoksi, että kyseinen toinen yritys otettaisiin sen sijasta päätöksen 97/634/EY liitteessä olevaan luetteloon yrityksistä, joiden sitoumukset on hyväksytty, ja asetuksen (EY) N:o 772/1999 liitteessä olevaan luetteloon yrityksistä, jotka on vapautettu polkumyynti- ja tasoitustulleista.

(10) Kaksi muuta viejää ilmoitti komissiolle, että niiden nimet olivat muuttuneet, mistä syystä nekin pyysivät, että edellisessä johdanto-osan kappaleessa mainittuja luetteloita muutettaisiin vastaavasti.

(11) Komissio katsoo pyyntöjä tarkasteltuaan, että ne voidaan hyväksyä, koska kyse ei ole merkittävistä muutoksista, jotka edellyttäisivät polkumyynnin uudelleenarviointia tai vaikuttaisivat niihin huomioihin, joiden perusteella sitoumukset hyväksyttiin. Komission asiaa koskevat päätelmät esitetään tarkemmin komission päätöksessä 2001/¦¦/EY.

D. ASETUKSEN (EY) N:o 772/1999 LIITTEEN MUUTTAMINEN

(12) Asetuksen (EY) N:o 772/1999 liite, jossa luetellaan polkumyynti- ja tasoitustulleista vapautetut yritykset, olisi muutettava edellä mainittujen muutosten huomioon ottamiseksi,

ON ANTANUT TÄMÄN ASETUKSEN:

1 artikla

Korvataan asetuksen (EY) N:o 772/1999 liite tämän asetuksen liitteellä.

2 artikla

1.(a) Otetaan käyttöön lopulliset polkumyynti- ja tasoitustullit Marstein Seafood AS:n ja Westmarine AS:n viemän ja CN-koodeihin ex 0302 12 00 (Taric-koodit: 0302 12 00*21, 0302 12 00*22, 0302 12 00*23 ja 0302 12 00*29), ex 0303 22 00 (Taric-koodit: 0303 22 00*21, 0303 22 00*22, 0303 22 00*23 ja 0303 22 00*29), ex 0304 10 13 (Taric-koodit: 0304 10 13*21 ja 0304 10 13*29) ja ex 0304 20 13 (Taric-koodit: 0304 20 13*21 ja 0304 20 13*29) kuuluvan, Norjasta peräisin olevan viljellyn (muun kuin luonnonvaraisen) merilohen tuonnissa.

(b) Näitä tulleja ei sovelleta luonnonvaraiseen meriloheen (Taric-koodit 0302 12 00*11, 0304 10 13*11, 0303 22 00*11 ja 0304 20 13*11). Tässä asetuksessa luonnonvaraisella lohella tarkoitetaan lohta, jonka osalta sen jäsenvaltion toimivaltaiset viranomaiset, jossa lasti puretaan, ovat asianomaisten osapuolten toimittamien tulli- ja kuljetusasiakirjojen perusteella vakuuttuneita siitä, että se on pyydetty merellä.

2.(a) Vapaasti yhteisön rajalla tullaamattomana -nettohintaan sovellettava tasoitustulli on 3,8 prosenttia.

(b) Vapaasti yhteisön rajalla tullaamattomana -nettohintaan sovellettava polkumyyntitulli on 0,32 euroa kilogrammaa kohti tuotteen nettopainosta. Jos kuitenkin vapaasti yhteisön rajalla -hinta, johon on lisätty tasoitus- ja polkumyyntitullit, on alhaisempi kuin 3 kohdassa säädetty vähimmäishinta, kannettava polkumyyntitulli on kyseisen vähimmäishinnan sekä tasoitustullin sisältävän vapaasti yhteisön rajalla -hinnan erotuksen suuruinen.

3. Sovellettaessa 2 kohtaa sovelletaan seuraavia vähimmäishintoja kilogrammaa kohti tuotteen nettopainosta:

>TAULUKON PAIKKA>

3 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä [...]

Neuvoston puolesta

Puheenjohtaja

Luettelo yrityksistä, joiden sitoumukset on hyväksytty ja jotka siten on vapautettu lopullisista polkumyynti- ja tasoitustulleista

>TAULUKON PAIKKA>